STA บวกแรง 3% โบรกฯแนะซื้อ ชี้ราคามีลุ้นวิ่งต่อ วางแนวต้าน 16.50 บ.
STA บวกแรง 3% โบรกฯแนะซื้อ ชี้ราคามีลุ้นวิ่งต่อ วางแนวต้าน 16.50 บ. ล่าสุด ณ เวลา 10.45 น. อยู่ที่ 15.40 บาท บวก 0.50 บาท หรือ 3.36% สูงสุดที่ 15.50 บาท ต่ำสุดที่ 14.80 บาท ด้วยมูลค่าซื้อขาย 256.75 ล้านบาท
31 ม.ค. 2562

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 10.45 น. อยู่ที่ 15.40 บาท บวก 0.50 บาท หรือ 3.36% สูงสุดที่ 15.50 บาท ต่ำสุดที่ 14.80 บาท ด้วยมูลค่าซื้อขาย 256.75 ล้านบาท

ทั้งนี้ บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” STA ประเมิน 14.90 บาท และ 14.70 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 15.50 บาท และ 16.50 บาท เป็นจุดขายทำกำไร STOP LOSS ถ้าราคาหุ้นปิดต่ำกว่า 14.30 บาทลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากเคลื่อนไหวออกด้านข้างเพื่อสร้างฐานเหนือเส้นค่าเฉลี่ย 200 วัน ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ส่วน MACD ปรับตัวเพิ่มขึ้นเหนือเส้นค่าเฉลี่ยเข้าใกล้ระดับ 0 เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60